Document ID: 32005R1993

KOMMISSIONENS FORORDNING (EF) Nr. 1993/2005
af 7. december 2005
om justering af eksportrestitutionen for malt i henhold til artikel 15, stk. 4, i Rådets forordning (EF) nr. 1784/2003
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1784/2003 af 29. september 2003 om den fælles markedsordning for korn (1), særlig artikel 18, første afsnit, og
ud fra følgende betragtninger:
(1)
Kommissionens forordning (EØF) nr. 1680/78 af 17. juli 1978 om regulering af den i artikel 16, stk. 4, i forordning (EØF) nr. 2727/75 fastsatte eksportrestitution for malt (2) er blevet ændret væsentligt (3). Forordningen bør af klarheds- og rationaliseringshensyn kodificeres.
(2)
For malt af byg, som udføres i løbet af de tre første måneder af høståret med en restitution, der er forud fastsat før den 1. juli, er det ved artikel 15, stk. 4, i forordning (EF) nr. 1784/2003 fastsat, hvorledes justeringen af den forud fastsatte restitution skal foregå.
(3)
Når denne justering skal foretages, er det nødvendigt at sikre, at malt af byg, som udføres i de tre første måneder af høståret, var på lager ved slutningen af det foregående høstår eller er fremstillet af byg, som var på det lager på dette tidspunkt. Med henblik herpå er det derfor nødvendigt at gennemføre kontrol med de mængder byg og malt, som er på lager ved udløbet af det pågældende høstår. Denne kontrol skal gennemføres af de kompetente organer i hver medlemsstat, og disse skal træffe alle fornødne foranstaltninger for at sikre overholdelse af fællesskabsbestemmelserne vedrørende justering af eksportrestitutionerne for malt i den pågældende periode.
(4)
De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
1. Bestemmelserne i denne forordning gælder for lagre af malt eller byg ved udgangen af et høstår, som udføres i form af malt i de tre første måneder af det følgende høstår i henhold til en licens med restitution, som er forud fastsat inden den 1. juli.
2. Den dag, der skal lægges til grund i forbindelse med dagen for udførslen, er den dag, hvor den i artikel 24, stk. 1, i Kommissionens forordning (EF) nr. 1291/2000 (4) omhandlede toldbehandling finder sted.
Artikel 2
1. For at opnå justering af eksportrestitutionen for malt af byg i henhold til artikel 15, stk. 4, i forordning (EF) nr. 1784/2003 skal eksportøren:
a)
såfremt den pågældende malt er fremstillet af byg, som var på lager ved udløbet af høståret, over for den kompetente myndighed i den medlemsstat, der skal betale restitutionen, forelægge dokumentation for, at:
i)
den pågældende byg stammer fra et lager, for hvilket der er afgivet en erklæring til den kompetente myndighed i den medlemsstat, på hvis område det befandt sig, i overensstemmelse med bestemmelserne i artikel 3
ii)
den pågældende malt er blevet udført efter den 30. juni og før den 1. oktober i det pågældende år
b)
såfremt det drejer sig om malt, som var på lager ved udløbet af høståret, over for den kompetente myndighed i den medlemsstat, der skal betale restitutionen, forelægge dokumentation for, at:
i)
den pågældende malt stammer fra et lager, for hvilket der er afgivet en erklæring til den kompetente myndighed i den medlemsstat, på hvis område den befandt sig, i overensstemmelse med bestemmelserne i artikel 3
ii)
den pågældende malt er blevet udført efter den 30. juni og før den 1. oktober i det pågældende år.
2. Det i stk. 1, litra a), nr. i), og litra b), nr. i), omhandlede dokument skal opbevares af den kompetente myndighed, der skal betale restitutionen.
Artikel 3
1. Den, der ligger inde med lagre af malt eller byg, som forventes udført i form af malt med justeret restitution, skal pr. anbefalet brev eller elektronisk meddelelse afsendt senest den 3. hverdag i juli i det pågældende år have indsendt en erklæring til den kompetente myndighed i den medlemsstat, på hvis område lagrene befinder sig, med angivelse af de ovennævnte lagre af malt og byg, som han ligger inde med pr. 30. juni. Denne erklæring skal mindst indeholde oplysningerne i bilag I.
2. Når de i stk. 1 omhandlede betingelser er opfyldt, udsteder den kompetente myndighed efter den pågældendes anmodning en eller flere attester som bevis for, at de udførte produkter rent faktisk var oplagret ved slutningen af det foregående høstår, og at restitutionen derfor kan justeres i overensstemmelse med bestemmelserne i artikel 15, stk. 4, i forordning (EF) nr. 1784/2003.
Den eller de udstedte attester må højst omfatte den mængde, der er afgivet erklæring om i overensstemmelse med stk. 1. På anmodning af den pågældende kan en attest, der allerede er udstedt, ombyttes med delattester.
Artikel 4
1. Den kompetente myndighed i hver medlemsstat:
a)
gennemfører den nødvendige kontrol af lagrene og lagerbevægelserne i medlemsstaten
b)
træffer alle yderligere foranstaltninger, som er nødvendige af hensyn til de særlige forhold på medlemsstatens område, og fastsætter især tidsfristerne for kontrol af lagrene og lagerbevægelserne.
2. Medlemsstaterne afgiver senest den 31. december det pågældende år en skriftlig rapport til Kommissionen vedrørende gennemførelsen af denne forordning, idet de giver meddelelse om de mængder byg og malt, der var på lager ved udløbet af høståret, samt de mængder udført malt, på hvilke bestemmelserne i denne forordning har fundet anvendelse.
3. I hver medlemsstat er den kompetente myndighed identisk med interventionsorganet eller ethvert andet organ udpeget af medlemsstaten.
Artikel 5
Forordning (EØF) nr. 1680/78 ophæves.
Henvisninger til den ophævede forordning gælder som henvisninger til nærværende forordning og læses efter sammenligningstabellen i bilag III.
Artikel 6
Denne forordning træder i kraft på tyvendedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 7. december 2005.

Labels: 3
17